Miksi sormissa on kuvioita? | Lasten tiedekysymykset | HS
Päivitetty: 10.7.2015 14:40
ASTRID & HANNS-FRIEDER MICHLER SCIENCE PHOTO LIBRARY
Sormenpään poimuihin mahtuu paljon tuntoelimiä. Siksi ihmisen sormenpäiden tunto on erinomainen. Poimut myös lisäävät sormien pitoa.
Kuva: ASTRID & HANNS-FRIEDER MICHLER SCIENCE PHOTO LIBRARY
Elina Arjamaa, 5Kysymykseen ei ole täysin varmaa vastausta. Selvää kuitenkin on, että pyöryläkuviointi eli poimuttuminen lisää selvästi ihon pinta-alaa. Poimuihin mahtuu paljon tuntoelimiä. Se auttaa sitä, että ihmisen sormenpäiden tunto on erinomainen.Sormenpäät eivät ole vain raajoja, jotka mahdollistavat liikkumisen ja työnteon, vaan ne ovat myös ihmisen tuntosarvet.Pyöryläkuvioisilla sormilla on hyvä tunnustella elinympäristöä ja viestiä sen kanssa. Sokeat ihmiset voivat oppia myös lukemaan sormenpäillä.Pyöryläkuviot lisäävät myös sormien ihon joustavuutta. Sen ansiosta iho on kestävämpi. Joustavuus on tärkeää, koska sormien ihon pitää kestää kulutusta.Lisäksi pyöryläkuviot lisäävät sormien pitoa. Esineisiin on parempi tarttua, kun sormissa on pyöryläkuviot.Seppo Vainiokehitysbiologian professoriOulun yliopisto